**Projekta iesnieguma sagatavošanas, iesniegšanas un vērtēšanas jautājumi**

**1.Jautājums:** Vai pasākumam “Atbalsts jaunu produktu ieviešanai ražošanā” tiek plānota vēl viena projektu iesniegšanas kārta?

***Atbilde:*** *Skaidrojam, ka pēc projektu iesniegumu atlases pirmajā kārtā saņemto projektu izvērtēšanas tiks novērtēts atlikušais finansējums un lemts par otrās kārtas izsludināšanu.*

**2. Jautājums:** 03.08.2016 mēs iesniedzām projektu pasākumam 3.1.1.5. Atbalsts ieguldījumiem ražošanas telpu un infrastruktūras izveidei vai rekonstrukcijai (projekta mērķis – jaunās ražošanas ēkas būvniecība).

Pašlaik plānojam iesniegt projektu pasākumam 1.2.1.4. Atbalsts jaunu produktu ieviešanai ražošanā.

Vai mēs varam norādīt projekta iesniegumā, ka projekta īstenošanas vieta būs jauna ēka, par kuras būvniecību tika iesniegts projekts 03.08.2016? Pašlaik nav zināms, vai būs atbalstīts (un tādā gadījumā realizēts) projekts par ēkas būvniecību vai nē. Vai mums būs iespēja precizēt projekta īstenošanas vietu, ja “būvniecības” projekts tiks noraidīts?

***Atbilde:*** *Jā, projekta iesniegumā 1.2.1.4.pasākuma ietvaros variet norādīt projekta īstenošanas vietu – jauno ēku, papildus aizpildiet projekta iesnieguma 2.5.sadaļu* *“Projekta saturiskā saistība ar citiem iesniegtajiem/ īstenotajiem/ īstenošanā esošiem projektiem” norādot konkrētā projekta saistību ar 3.1.1.5.pasākumam iesniegto projektu. Papildus projekta iesniegumā tekstā norādiet projekta īstenošanas vietu gadījumā, ja projekts, kas iesniegts 3.1.1.5.pasākumam netiks atbalstīts.*

*Norādām, ka finansējuma saņēmējs, izvērtējot iespējas* *un risku nodrošināt nepieciešamo resursus projekta īstenošanai, varēs iesniegt līguma grozījumu priekšlikumu, tādejādi precizējot projekta īstenošanas vietu.*

**3.Jautājums** - "būvniecības" projektam īstenošanas vieta ir **ārpus Rīgas**. Pašreiz uzņēmuma ražošanas bāze ir Rīgā. Un ja netiks atbalstīts "būvniecības" projekts ārpus Rīgas, tad "iekārtu" projekta īstenošanas vieta būs **Rīga**.

Kā šajā gadījumā notiks ar vērtēšanas kritēriju **"ja projekts ārpus Rīgas, tad 5 punkti"?**

***Atbilde:*** *Šajā gadījumā papildus punktus par 8.kvalitātes kritēriju “Projekta īstenošanas vieta” vērtēšanas komisija projektam visdrīzāk nevarēs piešķirt, jo galvenā uzņēmuma ražotne atrodas Rīgā. Tomēr vēršam uzmanību, ka katrs gadījums tiks vērtēts individuāli pēc būtības.*

*Papildus norādām, ja projekta iesniegumā tiek norādīta informācija, kas projekta īstenošanas procesā mainās un ietekmē projekta vērtēšanā piešķirto punktu skaitu, finansējuma saņēmējam ir jāapzinās, ka, ja atlases kārtas ietvaros nepietiekama finansējuma ietvaros ir apstiprināts ierobežots projektu skaits, projekta īstenošanas procesā jānodrošina, ka punktu skaits ir ne mazāks par to, kāds saņemts, pieņemot lēmumu par projekta apstiprināšanu.*

**4.Jautājums:** Iepriekšējā plānošanas periodā pirms iepirkuma procedūras izsludināšanas komersantiem bija jāsaskaņo iepirkuma procedūru nolikumi ar LIAA, kas administrēja tās programmas - neatkarīgi no tā, vai iepirkums veikts pirms vai pēc projekta iesniegšanas. Iespējams, šī prasība bija ne visās programmās. Piemērs: <http://www.liaa.gov.lv/lv/content/iepirkuma-proced-ra-programm-pas-kumi-centraliz-t-s-siltumapg-des-sist-mu-efektivit-tes>

Jautājums par CFLA administrētajām programmām komersantiem jaunaja plānošanas periodā - vai iepirkuma procedūru nolikumi ir jāsaskaņo pirms iepirkuma procedūru izsludināšanas? Piemēram, programmā "Atbalsts jaunu produktu ieviešanai ražošanā" vai "Atbalsts ieguldījumiem ražošanas telpu un infrastruktūras izveidei un rekonstrukcijai"? Vai varbūt kādā no programmām, kur projekta iesniedzējs ir pašvaldība, ir šāda prasība?

*Atbilde: Nē, CFLA nav šādas prasības.*

*Pēc līguma par projekta īstenošanu noslēgšanas ar CFLA finansējuma saņēmējs iesniedz CFLA uz dokumentācijas pirmspārbaudi pēc iepirkuma izsludināšanas IUB mājas lapā tos iepirkumus, kuri ir iekļauti pirmspārbaužu plānā un par kuriem CFLA ir atsevišķi informējusi finansējuma saņēmēju.*

*Ņemot vērā, ka MKN Nr.299 neparedz  iespēju pēc iepirkuma izsludināšanas veikt labojumus iepirkumu dokumentācijā, finansējuma saņēmēji var iesniegt iepirkuma dokumentāciju preventīvai pārbaudes veikšanai pirms iepirkuma izsludināšanas IUB mājas lapā.*

*CFLA nav prasības iesniegt iepirkuma dokumentācijas pirms projekta iesnieguma iesniegšanas nevienā no specifikā atbalsta mērķa atlases programmām. Atsevišķos gadījumos, kad jārīko sarežģīts iepirkums vai ir pamatotas šaubas par iepirkuma dokumentācijas atbilstību normatīvo aktu prasībām, vienojoties ar CFLA, projekta iesniedzējs var iesniegt iepirkuma dokumentāciju pirms projekta iesnieguma iesniegšanas (ierobežotās atlasēs) vai pēc projekta iesniegšanas CFLA viedokļa sniegšanai.  Atzinums par iepirkumu dokumentāciju tiek sniegts tikai pēc līguma par projekta īstenošanu noslēgšanu ar CFLA un iepirkuma izsludināšanas IUB mājas lapā.*

**Projektu īstenošanas (izmaksu attiecināmības) jautājumi**

**3. Jautājums:** projekta ietvaros plānots izstrādāt un izgatavot unikālu prototipu, kas strādās ražošanas vidē. Bet lai apmierinātu pieprasījumu, mēs jau tagad droši redzam, ka būs nepieciešami divi tādi prototipi, kas ražos to pašu produkta veidu, tikai ar citu tilpumu. Saražot ar vienu prototipu abus produkta veidus ar dažādiem apjomiem nepieciešamajā daudzumā nebūs iespējams.  
  
Vai mēs projekta ietvaros varam iegādāties divus vienādus bāzes mezglus un veikt PA darbus 20% apmērā no kopējām izmaksām un kā rezultātu dabūs divus identiskus prototipus, tikai katrs savai produkta tilpumam?

***Atbilde:*** *Skaidrojam, ka divas identiskas iekārtas projekta ietvaros nevar tikt iegādātas, izņemot, ja atbilstoši modifikācijām iekārtas bāzes modelī, ir paredzēts ražot produktus ar atšķirīgām funkcionālām īpašībām un paredzamo lietošanas veidu.*

**4.Jautājums:** Lūgums precizēt, vai programmā ir atbalstāma mobilas ražošanas iekārtu līnijas izstrāde/iegāde?

***Atbilde:*** *Vēršam uzmanību, ka MKN Nr.617 41.13.apakšpunkts nosaka, kādos gadījumos pārvietojamās tehnikas, tostarp mobilas iekārtas, iegādes izmaksas var tikt attiecinātas 1.2.1.4.pasākuma ietvaros, tas ir,*

* *Pārvietojamai tehnikai nav nepieciešama reģistrācija CSDD vai VTUA Traktortehnikas reģistrā;*
* *Pārvietojamā tehnika ir saistīta ar projekta īstenošanu;*
* *Pārvietojamās tehnikas izmaksas nepārsniedz 10 % no projekta kopējām attiecināmajām izmaksām.*

*Visos pārējos gadījumos pārvietojamās tehnikas, t.sk., mobilās iekārtas iegādes izmaksas netiks uzskatītas par attiecināmajām izmaksām 1.2.1.4.pasākuma ietvaros.*

*Papildus skaidrojam, ka, ņemot vērā, ka MKN Nr.617 44.punkts nosaka, ka projektu jāīsteno Latvijas Republikas teritorijā un par projekta īstenošanas vietu uzskata vietu, kur projekta iesniedzējs ražo savu produkciju vai sniedz pakalpojumu, tad iekārtām jābūt pieejamām projekta īstenošanas vietā Latvijas Republikas teritorijā visu projekta īstenošanas laiku un arī visu projekta pēcuzraudzības laiku.*

**5.Jautājums:**Vai programmas ietvaros ir atbalstāma produkta uzstādīšanai nepieciešama iekārtas iegāde, kas ietilpst gala produkta izgatavošanas tehniskajā procesā un nepieciešams gala produkta izveidei?

***Atbilde:*** *Jā, ja vien 20% no eksperimentālās tehnoloģijas ir ar pasaulē unikālu komponenti, kas tiks izmantots jauna produkta komersanta līmenī ražošanai*